Document ID: 32000R2355

Kommissionens forordning (EF) nr. 2355/2000
af 24. oktober 2000
om indstilling af fiskeri efter sej fra fartøjer, som fører fransk flag
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 21, stk. 3, og
ud fra følgende betragtninger:
(1) Ved Rådets forordning (EF) nr. 2742/1999 af 17. december 1999 om fastsættelse for år 2000 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger, og om ændring af forordning (EF) nr. 66/98(3), senest ændret ved Kommissionens forordning (EF) nr. 1902/2000(4), fastsættes der kvoter for sej for 2000.
(2) For at overholde bestemmelserne om de kvantitative begrænsninger af fangsterne af kvoterede bestande må Kommissionen fastsætte, på hvilken dato fiskeriet fra fiskerfartøjer, som fører en medlemsstats flag, må anses for at have medført, at den tildelte kvote er opbrugt.
(3) Ifølge de oplysninger, der er meddelt Kommissionen, har fiskeriet efter sej i ICES-område Vb (EF-farvande), VI, XII og XIV fra fartøjer, som fører fransk flag eller er registreret i Frankrig, medført, at den tildelte kvote for 2000 er opbrugt -
UDSTEDT FØLGENDE FORORDNING:
Artikel 1
Fiskeriet efter sej i ICES-område Vb (EF-farvande), VI, XII og XIV fra fartøjer, der fører fransk flag eller er registreret i Frankrig, har medført, at Frankrigs sejkvote for 2000 må anses for at være opbrugt.
Fiskeri efter sej i ICES-område Vb (EF-farvande), VI, XII og XIV fra fartøjer, der fører fransk flag eller er registreret i Frankrig, og opbevaring om bord, omladning og landing af fangster af den ovenfor nævnte bestand taget i disse farvande af de nævnte fartøjer er forbudt fra denne forordnings anvendelsesdato.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. oktober 2000.

Labels: 8
18
6